พัฒนาแล้ว
&#8220;เราพร้อมแล้วที่จะแข่งขัน&#8221; ปลัดตุ้ม อารีพงศ์ ภู่ชอุ่ม ปลัดกระทรวงพลังงาน ในฐานะประธานกรรมการธนาคารกรุงไทย ประกาศ
27 พ.ย. 2557

“เราพร้อมแล้วที่จะแข่งขัน” ปลัดตุ้ม อารีพงศ์ ภู่ชอุ่ม ปลัดกระทรวงพลังงาน ในฐานะประธานกรรมการธนาคารกรุงไทย ประกาศ
ปลัดตุ้ม บอกว่า ธนาคารซุ่มปรับระบบไอทีมาหลายปี เพื่อให้ทันสมัยไฮเทคโนโลยี รองรับธุรกรรมอิเล็กทรอนิกส์แบงก์กิ้ง ที่ได้รับความนิยมจากลูกค้ามากขึ้นทุกวันๆ 
ว่าแล้วแบงก์กรุงไทยก็ประกาศความพร้อมด้วยการจะปิดให้บริการ “KTB Online” ตั้งแต่วันที่ 9 ธ.ค.นี้ เป็นต้นไป แต่เปลี่ยน Internet Banking ใหม่ ให้ลูกค้าใช้บริการผ่าน “KTB netbank” ที่มีประสิทธิภาพดีกว่าเดิม 
นอกจากนี้ ตู้เอทีเอ็มก็เตรียมปรับระบบให้รองรับเทคโนโลยีชิปการ์ด ที่แบงก์ชาติสั่งให้ทุกแบงก์ต้องเปลี่ยนมาเป็นรูปแบบเดียวกันหมด เพื่อลดปัญหาลูกค้าโดนสกิมมิ่งข้อมูลบนบัตรเครดิต 
งานนี้คนที่เหนื่อยสุดๆ คือ ดร.วิเทศ เตชางาม รองกรรมการผู้จัดการ ที่ดูแลงานด้านไอที ที่ต้องแบกรับงานเป็นหลักไว้ เพราะบางส่วนของระบบคอมพิวเตอร์ แบงก์ไม่ได้เอาต์ซอร์สไปให้ บริษัท กรุงไทยคอมพิวเตอร์ ซึ่งเป็นบริษัทลูกของแบงก์รับไปทำ แบงก์ต้องวางระบบเองเพื่อที่จะสามารถควบคุมความเสี่ยงได้เอง
ดร.วิเทศ บอกว่า ใครไม่เคยใช้บริการอิเล็กทรอนิกส์ของแบงก์กรุงไทย ขอให้ลองไปใช้ดูแล้วจะติดใจ เพราะตอนนี้เขาพัฒนาแล้ว ประเภทถอนปุ๊บเครื่องแฮงปั๊บ จะไม่มีอีกต่อไป